CELEX: 62009TN0169
Language: fi
Date: 2009-04-28 00:00:00
Title: Asia T-169/09: Kanne 28.4.2009 — Vidieffe v. SMHV — Ellis International Group Holdings (GOTHA)

20.6.2009   
            
            
               FI
            
            
               Euroopan unionin virallinen lehti
            
            
               C 141/57
            
         Kanne 28.4.2009 — Vidieffe v. SMHV — Ellis International Group Holdings (GOTHA)
   (Asia T-169/09)
   2009/C 141/115
   Kannekirjelmän kieli: italia
   
      Asianosaiset
   
   
      Kantaja: Vidieffe Srl (Bologna, Italia) (edustajat: asianajajat M. Lamandini, D. De Pasquale ja M. Pappalardo)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Perry Ellis International Group Holdings Ltd
   
      Vaatimukset
   
   
               —
            
            
               SMHV:n ensimmäisen valituslautakunnan 12.2.2009 tekemä päätös on kumottava yhteisön tavaramerkistä 20.12.1993 annetun neuvoston asetuksen (EY) N:o 40/94 (EYVL 1994, L 11, s. 1) (korvattu yhteisön tavaramerkistä 26.2.2009 annetulla neuvoston asetuksella (EY) N:o 207/2009, EUVL L 78, s. 1) 8 artiklan 1 kohdan b alakohdan rikkomisen tai harkintavallan väärinkäytön vuoksi siltä osin kuin sillä hyväksytään osittain valitus ja kumotaan SMHV:n väiteosaston päätös siltä osin kuin siinä hylätään väite luokkaan 18 kuuluvien tavaroiden ”nahasta ja nahan jäljitelmästä tehdyt tavarat, jotka eivät sisälly muihin luokkiin; matka-arkut ja -laukut, sateenvarjot, päivänvarjot ja kävelykepit” osalta ja kaikkien luokkaan 25 kuuluvien tavaroiden osalta, ja tämän vuoksi SMHV:n väiteosaston päätös on vahvistettava kokonaisuudessaan (asia nro B 909 350, 22.2.2008)
            
         
               —
            
            
               SMHV on velvoitettava ryhtymään tarpeellisiin toimenpiteisiin ensimmäisen oikeusasteen tuomioistuimen tuomion noudattamiseksi
            
         
               —
            
            
               SMHV ja Perry Ellis on velvoitettava korvaamaan kaikki oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Vidieffe Srl
   
      Haettu yhteisön tavaramerkki: sanamerkki ”GOTHA” (rekisteröintihakemus nro 3 665 957) luokkiin 18 ja 25 kuuluvia tavaroita varten
   
      Sen tavaramerkki- tai merkkioikeuden haltija, johon väitemenettelyssä on vedottu: Perry Ellis International Group Holdings, Limited.
   
      Tavaramerkki- tai merkkioikeus, johon väitemenettelyssä on vedottu: yhteisön kuviomerkki ”gotcha” (nro 2 896 199) luokkiin 3, 18 ja 25 kuuluvia tavaroita varten
   
      Väiteosaston ratkaisu: väitteen hylkääminen kokonaisuudessaan
   
      Valituslautakunnan ratkaisu: valituksen hyväksyminen osittain
   
      Kanneperusteet: Asetuksen N:o (EY) 40/94 (korvattu asetuksella N:o 207/2009) 8 artiklan 1 kohdan b alakohdanrikkominen ja näin ollen harkintavallan väärinkäyttö, merkkien, joiden välillä ei ole olemassa sekaannusvaaraa, on katsottu olevan sellaisia, että ne voidaan sekoittaa.